RAPORT AL COMISIEI CĂTRE PARLAMENTUL EUROPEAN ȘI CONSILIU PRIVIND PROGRESUL ÎNREGISTRAT ÎN DECUPLARE /* COM/2013/0617 final */





RAPORT AL COMISIEI CĂTRE PARLAMENTUL EUROPEAN ȘI CONSILIU PRIVIND PROGRESUL ÎNREGISTRAT ÎN DECUPLARE 1. Introducere Începând cu reforma din 2003, plățile directe au fost decuplate în mod progresiv de deciziile de producție ale fermierilor, fapt ce a îmbunătățit orientarea către piață și a sporit competitivitatea agriculturii din UE. În același timp au fost păstrate, din motive de mediu și sociale, anumite posibilități limitate de sprijin cuplat, ținând seama de necesitatea de a facilita procesul de adaptare și rolul agriculturii în furnizarea de bunuri publice prin menținerea agriculturii sustenabile în întreaga UE[1]. Evaluarea impactului care însoțește propunerile referitoare la bilanțul de sănătate a analizat impactul reformei din 2003 și a examinat trei opțiuni pentru noi măsuri în direcția unei agriculturi mai competitive: a) menținerea statu-quo-ului, b) decuplarea totală și c) decuplarea selectivă direcționată. Analiza a arătat avantajele continuării pe calea către o mai mare orientare spre piață, identificând în același timp riscuri în anumite regiuni, în special pentru sectorul creșterii extensive a vacilor care alăptează și cel al cărnii de oaie, pentru care ar putea fi justificat, mai ales din motive de mediu, să se mențină sprijinul parțial cuplat[2]. O astfel de abordare se reflectă în regulamentul Consiliului adoptat ca rezultat al acestei analize[3]. Compromisul final al președinției privind propunerile referitoare la bilanțul de sănătate[4] cuprinde următoarea declarație: „Comisia declară că va elabora, până la 31 decembrie 2012, un raport cu privire la stadiul de punere în aplicare a bilanțului de sănătate, în special în ceea ce privește progresul înregistrat în decuplare”. În cele ce urmează, obiectivul vizat constă în a îndeplini acest angajament prin prezentarea faptică a ultimelor evoluții în materie de decuplare și prin cuantificarea acestora în termeni de procentaj relativ din plățile directe. 2. Anul de cerere 2009: stadiul decuplării la momentul respectiv În anul de cerere 2009, ca urmare a reformei din 2003, fusese deja realizat un pas important către decuplare: în total, procentajul din cuantumul total brut (adică înainte de modulare) al plăților directe[5] care a fost disponibil pentru acordarea de plăți decuplate în UE-27 a fost de 86 %, ajungând în anumite state membre la aproape 100 %, iar în altele doar la 69 %. În considerentul 2 din regulamentul Consiliului adoptat ca rezultat al bilanțului de sănătate [adică Regulamentul (CE) nr. 73/2009] se menționează faptul că experiența dobândită în urma punerii în aplicare a [reformei din 2003] a arătat că „anumite elemente ale mecanismului de ajutor ar trebui modificate. În special, decuplarea ajutorului direct ar trebui extinsă [...]”. Măsurile de decuplare asupra cărora s-a convenit atunci, precum și impactul acestora în ceea ce privește ratele de decuplare sunt rezumate în continuare. 3. Măsuri de decuplare deja hotărâte înainte de bilanțul de sănătate În primul rând, este util să se reamintească faptul că, încă înainte de bilanțul de sănătate, era prevăzut ca ajutorul pentru tutun vizat în capitolul 10c din Regulamentul (CE) nr. 1782/2003 al Consiliului să fie acordat numai până în anul de cerere 2009 inclusiv. Cuantumul total brut disponibil pentru acordarea de ajutoare cuplate pentru producția de tutun în anul de cerere 2009 s-a ridicat la 321 milioane EUR. Începând cu anul următor, 50 % din cuantumul total al componentei tutun incluse în pachetul financiar destinat plăților directe atât pentru plățile decuplate, cât și pentru plățile cuplate a fost pus la dispoziție ca sprijin comunitar pentru măsurile din regiunile producătoare de tutun în cadrul programelor de dezvoltare rurală. Cealaltă parte a fost integrată în schema de plată unică (SPU) (adică a fost decuplată). 4. Bilanțul de sănătate: integrarea schemelor cuplate în schema de plată unică/schema de plată unică pe suprafață (SPU/SPUS) 4.1. Integrarea convenită a sprijinului cuplat în SPU/SPUS în urma bilanțului de sănătate În urma bilanțului de sănătate, anexa XI la Regulamentul (CE) nr. 73/2009 al Consiliului stabilește lista schemelor cuplate pe care statele membre trebuiau să le integreze în schema de plată unică sau în schema de plată unică pe suprafață cel târziu pentru anul de cerere 2012: Calendar || Schema de ajutoare cuplate || Temeiul juridic (pentru sprijinul cuplat) || Statele membre vizate || Cuantumul brut la dispoziția statelor membre în 2009 (în milioane EUR) 2010 || Prima specială de calitate pentru grâul dur || Capitolul 1 din titlul IV al Regulamentului (CE) nr. 1782/2003 || EL, ES, FR, IT, AT, PT || 127,600 2010 || Plățile pe suprafață pentru culturile arabile, inclusiv plățile suplimentare pentru grâul dur în zonele tradiționale || Capitolul 10 din titlul IV al Regulamentului (CE) nr. 1782/2003 || ES, FR || 1 583,561 2010 || Ajutorul pentru plantațiile de măslini || Capitolul 10b din titlul IV al Regulamentului (CE) nr. 1782/2003 || ES || 103,140 2010 || Ajutorul pe suprafață pentru hamei || Capitolul 10d din titlul IV al Regulamentului (CE) nr. 1782/2003 || FR, AT, SI (DE[6]) || 0,274 Cel târziu 2012 || Prima pentru plantele proteaginoase || Titlul IV capitolul 1 secțiunea 3 din Regulamentul (CE) nr. 73/2009 || Toate statele membre UE-15 || 77,796 Cel târziu 2012 || Plata specifică pentru culturile de orez || Titlul IV capitolul 1 secțiunea 1 din Regulamentul (CE) nr. 73/2009 || EL, ES, FR[7], IT, PT || 179,910 Cel târziu 2012 || Plata pe suprafață pentru fructele cu coajă tare || Titlul IV capitolul 1 secțiunea 4 din Regulamentul (CE) nr. 73/2009 || BE, DE, EL, ES, FR, IT, LU, NL, AT, PT, SI, UK || 96,622 Cel târziu 2012 || Ajutorul pentru producție acordat cultivatorilor de cartofi pentru amidon || Titlul IV capitolul 1 secțiunea 2 din Regulamentul (CE) nr. 73/2009 || DK, DE, ES, FR, NL, AT, FI, SE || 116,867 Cel târziu 2012 || Ajutorul pentru semințe || Titlul IV capitolul 1 secțiunea 5 din Regulamentul (CE) nr. 73/2009 || BE, EL, ES, FR, IT, NL, PT, FI || 30,923 Cel târziu 2012 || Plățile pentru carnea de vită și mânzat, cu excepția primei pentru vacile care alăptează || Articolul 53 din Regulamentul (CE) nr. 73/2009 || BE, DK, ES, FR, NL, AT, PT, FI, SE, SI || 471,883 2012 || Plata tranzitorie pentru fructele de tip bacă || Titlul IV capitolul 1 secțiunea 9 din Regulamentul (CE) nr. 73/2009 || BG, HU, LV, LT, PL || 12,213 TOTAL || 2 800,789 De asemenea, în urma bilanțului de sănătate, s-a decis să se elimine ajutorul cuplat pentru culturile energetice, începând cu anul de cerere 2010. Cuantumul total brut disponibil pentru acordarea acestor plăți în 2009 a fost de 90 milioane EUR. În sfârșit, trebuie menționat faptul că anexa XI din Regulamentul (CE) nr. 73/2009 al Consiliului a prevăzut de asemenea, începând cu 2012, integrarea în SPU/SPUS a 187 milioane EUR în urma eliminării a trei măsuri de piață: ajutorul pentru transformarea furajelor uscate[8], ajutorul pentru transformarea inului și cânepei pentru fibre lungi[9] și prima pentru amidonul de cartofi[10]. 4.2. Integrarea opțională a sprijinului cuplat în SPU/SPUS în urma bilanțului de sănătate Articolul 51 alineatul (1) din Regulamentul (CE) nr. 73/2009 permite statelor membre care au hotărât, în conformitate cu articolul 64 alineatul (2) din Regulamentul (CE) nr. 1782/2003, să acorde plăți în sectorul cărnii de oaie și de capră și/sau sub formă de prime pentru vacile care alăptează să continue acordarea acestor plăți. Ele pot stabili, de asemenea, partea componentei din plafoanele lor naționale care să fie utilizată pentru aceste plăți la un nivel mai mic decât cel fixat în conformitate cu articolul 64 alineatul (2) din Regulamentul (CE) nr. 1782/2003, sau pot hotărî să înceteze acordarea plăților respective. Pe această bază, au fost luate următoarele decizii de către statele membre vizate: Calendar || Schema de ajutoare cuplate || Temeiul juridic (pentru sprijinul cuplat) || Statele membre vizate || Decizia luată || Cuantumul brut la dispoziția statelor membre în 2009 pentru acordarea de sprijin cuplat (în milioane EUR) 2010 || Plățile pentru carnea de oaie și carnea de capră || Articolul 52 din Regulamentul (CE) nr. 73/2009 || ES || Decuplarea totală || 239,294 2010 || Plățile pentru carnea de oaie || Articolul 52 din Regulamentul (CE) nr. 73/2009 || FR || Decuplarea totală || 86,027 2010 || Prima pentru vacile care alăptează || Articolul 53 din Regulamentul (CE) nr. 73/2009 || FR || Decuplare de 25 % + deducere de 25,19 milioane EUR pentru finanțarea sprijinului specific în temeiul articolului 68[11] || 208,794 2010 || Plățile pentru carnea de oaie și carnea de capră || Articolul 52 din Regulamentul (CE) nr. 73/2009 || SI || Decuplarea totală || 0,697 2012 || Plățile pentru carnea de oaie și carnea de capră || Articolul 52 din Regulamentul (CE) nr. 73/2009 || DK || Decuplarea totală || 0,855 TOTAL || 535,667 Pe baza aceluiași articol, statele membre care au exclus integral sau parțial plățile pentru fructe și legume din schema de plată unică, în conformitate cu articolul 68b din Regulamentul (CE) nr. 1782/2003 al Consiliului, ar putea decide: (1) fie să continue acordarea plăților până la expirarea acestora[12], astfel cum se prevede în Regulamentul (CE) nr. 1782/2003 al Consiliului, (2) fie să integreze, până la 1 august 2009, plățile respective în SPU, (3) fie să le acorde, până la 1 august 2009, la un nivel mai mic decât cel fixat în conformitate cu articolul 68b din Regulamentul (CE) nr. 1782/2003. În conformitate cu articolul 128 din Regulamentul (CE) nr. 73/2009 al Consiliului, posibilități similare au fost oferite și statelor membre care aplică SPUS. Atât datorită planului de decuplare existent, deja adoptat în cadrul reformei sectorului fructelor și legumelor, cât și a deciziilor luate în urma bilanțului de sănătate, următoarele cuantumuri care erau încă disponibile pentru acordarea de sprijin cuplat în 2009 au fost integrate în SPU/SPUS: Calendar || Schema de ajutoare cuplate || Temeiul juridic (pentru sprijinul cuplat) || Statele membre vizate || Cuantumul brut la dispoziția statelor membre în 2009 care a fost decuplat (în milioane EUR) 2011 || Sprijinul pentru producția tomatelor || Articolul 54 din Regulamentul (CE) nr. 73/2009 || EL, ES, IT || 130,821 2012 || Sprijinul pentru producția tomatelor || Articolul 54 din Regulamentul (CE) nr. 73/2009 || FR, PT || 20,684 2010 || Sprijinul pentru producția tomatelor || Articolul 128 din Regulamentul (CE) nr. 73/2009 || SK || 0,174 2012 || Sprijinul pentru producția tomatelor || Articolul 128 din Regulamentul (CE) nr. 73/2009 || SK, RO || 1,204 2010 || Sprijinul pentru producția altor fructe și legume || Articolul 54 din Regulamentul (CE) nr. 73/2009 || EL, ES || 111,653 2011 || Sprijinul pentru producția altor fructe și legume || Articolul 54 din Regulamentul (CE) nr. 73/2009 || FR, IT || 18,977 2011 || Sprijinul pentru producția altor fructe și legume || Articolul 128 din Regulamentul (CE) nr. 73/2009 || CY || 1,119 TOTAL || 284,632 5. Posibilitățile de cuplare rămase Așa cum s-a indicat mai sus, statele membre care au decis, după reforma din 2003, să acorde plăți în sectorul cărnii de oaie și de capră și/sau sub formă de prime pentru vacile care alăptează, și/sau care au exclus din SPU sau SPUS toate sau o parte din plățile pentru fructe și legume, au avut posibilitatea să continue acordarea acestor plăți la același nivel sau la un nivel mai scăzut. În consecință, în 2012, următoarele cuantumuri erau încă disponibile pentru acordarea de plăți directe în aceste sectoare: Schema de ajutoare cuplate || Temeiul juridic (pentru sprijinul cuplat) || Statele membre vizate || Cuantumul brut la dispoziția statelor membre în 2012 pentru acordarea de sprijin cuplat (în milioane EUR) Plățile pentru carnea de oaie și carnea de capră || Articolul 52 din Regulamentul (CE) nr. 73/2009 || PT, FI || 29,876 Prima pentru vacile care alăptează || Articolul 53 din Regulamentul (CE) nr. 73/2009 || BE, ES, FR, AT, PT || 1 068,563 Sprijinul pentru producția altor fructe și legume || Articolul 54 din Regulamentul (CE) nr. 73/2009 || FR, IT || 33,875 Sprijinul pentru producția altor fructe și legume || Articolul 128 din Regulamentul (CE) nr. 73/2009 || CY || 3,359 TOTAL || 1 135,673 De asemenea, un rezultat important al bilanțului de sănătate a fost posibilitatea acordată statelor membre în conformitate cu articolul 68 din Regulamentul Consiliului de a folosi o parte din pachetul lor financiar în temeiul anexei VIII pentru a acorda sprijin specific fermierilor, inclusiv sub formă de plăți cuplate. Acest sprijin înlocuiește în același timp – după o perioadă de tranziție, în cazul în care statele membre doresc acest lucru – vechea posibilitate oferită statelor membre în temeiul articolului 69 din Regulamentul (CE) nr. 1782/2003 al Consiliului de a utiliza până la 10 % din componenta plafoanelor lor naționale, corespunzătoare fiecărui sector inclus în plățile directe, pentru a acorda plăți cuplate pentru anumite tipuri de agricultură și de producție de calitate în sectorul vizat. În 2012, cuantumul pe care statele membre l-au pus la dispoziție din pachetul lor financiar în temeiul anexei VIII cu scopul de a acorda ajutoare cuplate în cadrul ajutorului specific, și mai precis în conformitate cu articolul 68 alineatul (1) litera (a) punctele (i)-(iv), litera (b) și litera (e) din Regulamentul (CE) nr. 73/2009 al Consiliului, a fost de 1 202,257 milioane EUR, în timp ce cuantumul alocat acordării de ajutoare cuplate în conformitate cu fostul articol 69 în 2009 a fost de 473,534 milioane EUR. În 2012, având în vedere dispozițiile din Tratatul de aderare al statelor membre vizate (ES, EL, PT[13]), mai erau disponibile 269 milioane EUR pentru acordarea de plăți specifice pentru cultura de bumbac. De asemenea, Spania încă dispunea de 24 milioane EUR pentru a acorda timp de cinci ani ajutoare pentru producătorii de sfeclă și trestie de zahăr (2013 fiind ultimul din cei cinci ani). În rezumat, în anul de cerere 2012, ca urmare a bilanțului de sănătate și a reformelor sectoriale precedente, procentajul din cuantumul total brut (adică înainte de modulare) al plăților directe[14] care a fost disponibil pentru acordarea de plăți decuplate în UE-27 a fost de 94 %, variind între statele membre de la 77 % la 100 %. [1] A se vedea APP Brief No 1 [Notele de informare nr. 1 „Agricultural Policy Perspectives” (Perspective pentru politica agricolă)]: „The CAP in perspective: from market intervention to policy innovation” („PAC în perspectivă: de la intervenția pe piață la inovarea politicii”), http://ec.europa.eu/agriculture/publi/app-briefs/01_en.pdf. [2] A se vedea „CAP Health Check – Impact assessment Note No 3 on partially coupled support” („Bilanțul de sănătate al PAC – Evaluarea impactului, nota nr. 3 privind sprijinul parțial cuplat”), http://ec.europa.eu/agriculture/healthcheck/ia_annex/c3_en.pdf. [3] Regulamentul (CE) nr. 73/2009 al Consiliului (JO L 30, 31.1.2009). [4] COD 16049/08 din 20 noiembrie 2008 și COD 5263/09 ADD 1 din 9 ianuarie 2009. [5] Cu excepția plăților directe pentru programul POSEI și pentru insulele din Marea Egee. [6] Cuantumul pus la dispoziția Germaniei pentru acordarea de ajutoare cuplate pentru hamei până în 2009 nu a fost decuplat, ci transferat într-un pachet financiar specific pe care Germania l-a putut utiliza cu scopul de a sprijini acest sector în cadrul organizării comune unice a piețelor (OCP unică). [7] Cuantumul pus la dispoziție pentru acordarea de ajutoare cuplate pentru producția de orez din Guyana Franceză a fost integrat în pachetul financiar disponibil pentru acordarea de ajutoare pentru programul POSEI. [8] Prevăzut în partea II titlul I capitolul 4 secțiunea I subsecțiunea I din Regulamentul (CE) nr. 1234/2007. [9] Prevăzut în partea II titlul I capitolul 4 secțiunea I subsecțiunea II din Regulamentul (CE) nr. 1234/2007. [10] Prevăzut în articolul 95a din Regulamentul (CE) nr. 1234/2007. [11] În conformitate cu articolul 69 alineatul (6) litera (b) din Regulamentul (CE) nr. 73/2009 al Consiliului, statele membre pot colecta fondurile necesare pentru acordarea ajutorului specific prevăzut la articolul 68 alineatul (1) literele (a), (b), (c) și (d) prin aplicarea unei reduceri liniare a plăților directe vizate la articolul 53. [12] Anul de cerere 2011 este ultimul an în care pot fi utilizate până la 50 % din componenta plafoanelor naționale care corespund sprijinului pentru producția tomatelor; anul de cerere 2012 este ultimul an în care pot fi utilizate până la 75 % din componenta plafoanelor naționale care corespund sprijinului pentru producția de smochine proaspete, citrice proaspete, struguri de masă, pere, piersici și nectarine, precum și prune „d'Ente”. [13] Cuantumul disponibil pentru Bulgaria este inclus în pachetul financiar aferent SPUS. [14] Cu excepția plăților directe pentru programul POSEI și pentru insulele din Marea Egee.